***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**«——» «——————» 2020 թվականի N ------------ Ն**

**ԱՊՕՐԻՆԻ ԾԱԳՈՒՄ ՈՒՆԵՑՈՂ ԳՈՒՅՔԻ ԲՌՆԱԳԱՆՁՄԱՆ ՎԱՐՈՒՅԹԻ ԸՆԹԱՑՔՈՒՄ ՊԵՏՈՒԹՅԱՆ ՏԻՐԱՊԵՏՈՒԹՅԱՆԸ ՀԱՆՁՆՎԱԾ ԳՈՒՅՔԻ ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՀԱՄԱՐ ՄՐՑՈՒՅԹ ԱՆՑԿԱՑՆԵԼՈՒ ԿԱՐԳԸ ԵՎ ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՊԱՅՄԱՆԱԳՐԻ ՕՐԻՆԱԿԵԼԻ ՁԵՎԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Ապօրինի ծագում ունեցող գույքի բռնագանձման մասին» օրենքի 25-րդ հոդվածի 6-րդ մասը Հայաստանի Հանրապետության կառավարությունը ***որոշում է.***

1. Հաստատել ապօրինի ծագում ունեցող գույքի բռնագանձման վարույթի ընթացքում պետության տիրապետությանը հանձնված գույքի հավատարմագրային կառավարման համար մրցույթ անցկացնելու կարգը՝ համաձայն հավելված 1-ի։
2. Հաստատել ապօրինի ծագում ունեցող գույքի բռնագանձման վարույթի ընթացքում հավատարմագրային կառավարման պայմանագրի օրինակելի ձևը՝ համաձայն հավելված 2-ի։
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
| **Հայաստանի Հանրապետությանվարչապետ** | **Ն. Փաշինյան** |

Հավելված 1

**ԱՊՕՐԻՆԻ ԾԱԳՈՒՄ ՈՒՆԵՑՈՂ ԳՈՒՅՔԻ ԲՌՆԱԳԱՆՁՄԱՆ ՎԱՐՈՒՅԹԻ ԸՆԹԱՑՔՈՒՄ ՊԵՏՈՒԹՅԱՆ ՏԻՐԱՊԵՏՈՒԹՅԱՆԸ ՀԱՆՁՆՎԱԾ ԳՈՒՅՔԻ ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՀԱՄԱՐ ՄՐՑՈՒՅԹ ԱՆՑԿԱՑՆԵԼՈՒ ԿԱՐԳ**

**ԳԼՈՒԽ 1․ ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում է «Ապօրինի ծագում ունեցող գույքի բռնագանձման մասին» օրենքի հիման վրա պետության տիրապետությանը հանձնված գույքի հավատարմագրային կառավարման համար մրցույթ (այսուհետ` մրցույթ) անցկացնելու կարգը:
2. Պետության տիրապետությանը հանձնված գույքը (այսուհետ՝ գույք) հավատարմագրային կառավարման է հանձնվում «Ապօրինի ծագում ունեցող գույքի բռնագանձման մասին» օրենքի իմաստով իրավասու մարմնի կողմից (այսուհետ` իրավասու մարմին) սույն կարգին համապատասխան կազմակերպված մրցույթի արդյունքների հիման վրա:
3. Մրցույթին մասնակցելու իրավունք ունեն առևտրային կազմակերպությունները և անհատ ձեռնարկատեր հանդիսացող անձինք, բացառությամբ այն անձանց, որոնց հետ սույն կարգին համապատասխան կնքված հավատարմագրային կառավարման պայմանագրերը վերջին 5 տարվա ընթացքում դադարեցվել են` պայմանագրային պարտավորությունները չկատարելու կամ ոչ պատշաճ կատարելու պատճառով:

**ԳԼՈՒԽ 2․ ՄՐՑՈՒՅԹԻ ԱՆՑԿԱՑՄԱՆ ԿԱՆՈՆՆԵՐԸ**

1. Գույքը հավատարմագրային կառավարման հանձնելու հետ կապված գործառույթներն իրականացվում են մրցութային հանձնաժողովների միջոցով, ընդ որում, մրցութային հանձնաժողովների կառուցվածքը սահմանվում է Հայաստանի Հանրապետության գլխավոր դատախազի հրամանով,
2. Գույքի հավատարմագրային կառավարման հանձնելու մրցույթները բաց են մրցույթի պայմանները բավարարող բոլոր անձանց համար:
3. Մրցույթի մասին հրապարակային ծանուցումը մրցույթին մասնակցելու համար հայտերի ընդունման օրվանից ոչ ուշ, քան 40 օր առաջ պարտադիր տեղադրվում է Հայաստանի Հանրապետության դատախազության պաշտոնական ինտերնետային կայքում և <www.azdarar.am> հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում:
4. Գույքը հավատարմագրային կառավարման հանձնելու մրցույթի մասին հրապարակային ծանուցման մեջ նշվում են՝
	1. գույքի վերաբերյալ տեղեկություններ, այդ թվում՝ գույքի տեսակը, գտնվելու վայրը, սեփականատերը,
	2. հավատարմագրային կառավարման առաջարկվող ժամկետը,
	3. հավատարմագրային կառավարման ծրագրին ներկայացվող պահանջները,
	4. գույքին առնչվող դատական գործերի վերաբերյալ տեղեկություններ,
	5. մրցութային հանձնաժողովի գործունեության վայրը, մրցույթի կազմակերպման վայրը և օրը (նշելով ժամը),
	6. մրցույթին մասնակցելու համար հայտերի ընդունման վայրը, ժամանակահատվածը (նշելով ժամերը՝ ըստ օրերի) և վերջնաժամկետը.
	7. մրցույթին մասնակցելու համար ներկայացված հայտերի գնահատման չափանիշները,
	8. մրցույթին մասնակցելու համար անհրաժեշտ փաստաթղթերի ցանկը,
	9. մրցույթի հայտերը բացելու, ինչպես նաև մրցույթի հայտերն ամփոփելու նիստերի օրը և ժամը,
	10. մրցույթի մասին լրացուցիչ տեղեկություններ ստանալու կարգը.
5. Մրցույթին մասնակցելու համար հայտատուն մրցութային հանձնաժողովին փակ ծրարով ներկայացնում է գրավոր հայտ, որը պետք է ներառի հետևյալ փաստաթղթերը՝
	1. եթե հայտատուն առևտրային կազմակերպություն է՝

ա. կազմակերպության պետական գրանցման համարը, տեղեկատվություն կազմակերպության մասնակիցների, կազմակերպության գտնվելու և գործունեության իրականացման վայրի մասին: Եթե կազմակերպությունն օտարերկրյա առևտրային կազմակերպություն է, նախատեսված փաստաթղթերից բացի, ներկայացնում է նաև քաղվածք` տվյալ երկրի առևտրային գրանցամատյանից, կամ օտարերկրյա իրավաբանական անձի իրավական կարգավիճակը հաստատող այլ համազոր փաստաթուղթ և նրա հիմնադիր փաստաթղթերը` վավերացված և հայերեն թարգմանված,

բ. սույն կարգի պահանջներին համապատասխանող հավատարմագրային կառավարման ծրագիրը,

գ. կառավարման բնագավառում առևտրային կազմակերպության փորձի մասին վկայող փաստաթղթերը,

դ. մրցույթի մասին հրապարակային ծանուցման մեջ նշված այլ փաստաթղթեր.

* 1. եթե հայտատուն անհատ ձեռնարկատեր է՝

ա. անձնագրի տվյալները (ազգանունը, անունը, հայրանունը, քաղաքացիությունը և բնակության վայրը), անհատ ձեռնարկատիրոջ պետական հաշվառման համարը,

բ. սույն կարգի պահանջներին համապատասխանող հավատարմագրային կառավարման ծրագիրը,

գ. կառավարման բնագավառում առևտրային կազմակերպության փորձի մասին վկայող փաստաթղթերը,

դ. մրցույթի մասին հրապարակային ծանուցման մեջ նշված այլ փաստաթղթեր.

1. Սույն կարգի 8-րդ կետով պահանջվող հավատարմագրային կառավարման ծրագիրը պետք է ներառի՝
	1. առաջարկություններ գույքի կառավարման ուղղությամբ իրականացվելիք միջոցառումների, դրանց կատարման ժամկետների, պահանջվող ֆինանսական միջոցների և աղբյուրների վերաբերյալ․
	2. տեղեկություններ և փաստաթղթեր անձի տեխնիկական և մասնագիտական ապահովվածության մասին.
	3. առաջարկություններ հավատարմագրային կառավարչի վարձատրության չափի վերաբերյալ.
	4. մրցույթի այլ պայմանների վերաբերյալ առաջարկություններ:
2. Մրցույթին մասնակցելու համար հայտատուների կողմից մրցութային հանձնաժողովին ներկայացված հայտերում առկա տվյալներն ու տեղեկությունները (ներառյալ հավատարմագրային կառավարման ծրագրի բովանդակությունը) մինչև մրցույթի ավարտը հրապարակման ենթակա չեն:
3. Մրցույթն անցկացվում է հայտերի ընդունման ժամկետը լրանալու օրը:
4. Մրցույթի անցկացման օրը մրցութային հանձնաժողովը բացում է բոլոր ներկայացված ծրարները, ստուգում ներկայացված պահանջներին հայտերի համապատասխանությունը և գնահատում առաջարկները:
5. Մրցույթի հաղթող է ճանաչվում այն հայտատուն, որը, մրցութային հանձնաժողովի որոշմամբ, առաջարկել է լավագույն պայմանները: Լավագույն պայմաններ են համարվում մրցույթին մասնակցելու համար ներկայացված հայտերի գնահատման չափանիշներին համապատասխանող՝ առավելագույն միավորներով գնահատված ծրագրերը:
6. Մի քանի հայտատուների կողմից հավասար լավագույն պայմանների առաջարկման դեպքում նախապատվությունը տրվում է այն անձին, որի ներկայացրած հավատարմագրային կառավարման ծրագրով նախատեսվում է նվազագույն ծախսերով գույքի պատշաճ կառավարման ապահովումը:
7. Մրցութային հանձնաժողովի անդամներից յուրաքանչյուրն ունի մեկ ձայնի իրավունք: Մրցութային հանձնաժողովի որոշումներն ընդունվում են ձայների պարզ մեծամասնությամբ:
8. Կողմ և դեմ քվեարկած մրցութային հանձնաժողովի անդամների ձայների հավասարության դեպքում մրցութային հանձնաժողովի նախագահն ունի վճռորոշ ձայնի իրավունք:
9. Մրցութային հանձնաժողովը մրցույթի հայտերն ամփոփելու օրը կազմում է մրցույթի արդյունքների մասին արձանագրություն, որտեղ նշում են`
	1. մրցույթի հայտերի բացման, մրցույթի հայտերի ամփոփման վայրը, ամսաթիվը և ժամը, ինչպես նաև մրցութային հանձնաժողովի անդամների անուններն ու ազգանունները.
	2. մրցույթի մասնակիցների անունները, ազգանունները (անվանումները) և գտնվելու (բնակության) վայրը.
	3. տեղեկություններ մրցույթի հայտերի վերաբերյալ հարցումների և դրանց պատասխանների մասին.
	4. մրցույթում հաղթող ճանաչված անձի անունը, ազգանունը (անվանումը).
	5. այլ անհրաժեշտ տեղեկություններ:
10. Մրցույթի արդյունքների մասին ամփոփ տեղեկատվությունը մրցույթի արդյունքների ամփոփումից հետո ոչ ուշ, քան 5 աշխատանքային օրվա ընթացքում հրապարակվում է Հայաստանի Հանրապետության դատախազության պաշտոնական ինտերնետային կայքում, <www.azdarar.am> հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում:
11. Հայաստանի Հանրապետության դատախազությունը մրցույթի արդյունքների հրապարակումից հետո մեկամսյա ժամկետում՝ մրցույթի հաղթող ճանաչված անձի հետ կնքում է հավատարմագրային կառավարման մասին պայմանագիր:
12. Մրցույթին մասնակցելու համար հայտերի բացակայության կամ այլ պատճառով մրցույթը չկայանալու դեպքում գույքի հավատարմագրային կառավարման հանձնելու վերաբերյալ նոր մրցույթի կազմակերպման մասին որոշումն ընդունում է Հայաստանի Հանրապետության գլխավոր դատախազը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ Է․ ԱՂԱՋԱՆՅԱՆ

ՂԵԿԱՎԱՐ

Հավելված 2

**ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՊԱՅՄԱՆԱԳՐԻ ՕՐԻՆԱԿԵԼԻ ՁԵՎ**

*[պայմանագրի կնքման ամսաթիվ]*

*[պայմանագրի կնքման վայր]*

1. Սույն պայմանագիրը կնքվել է հետևյալ կողմերի միջև`
	1. **Կառավարման հիմնադիր՝** *[կառավարման հիմնադրի տվյալները],*
	2. **Հավատարմագրային կառավարիչ՝** *[կառավարչի տվյալները]*

հետևյալի մասին՝

1. Պայմանագրի առարկան
2. Կառավարման հիմնադրի տիրապետությանն է անցել սույն պայմանագրի 1-ին հավելվածում նկարագրված գույք (այսուհետ՝ գույք), որի արժեքի պահպանման համար անհրաժեշտ է ապահովել դրա մասնագիտացված ընթացիկ կառավարում։
3. Սույն պայմանագրի 2-րդ կետում նկարագրված նպատակով Կառավարման հիմնադիրը հավատարմագրային կառավարչին է հանձնում գույքը, իսկ հավատարմագրային կառավարիչը պարտավորվում է ի շահ կառավարման հիմնադրի իրականացնել այդ գույքի կառավարումը՝ համաձայն սույն պայմանագրի 2-րդ հավելվածում նկարագրված կառավարման ծրագրի։
4. Կառավարման ժամկետները
5. Սույն պայմանագրով գույքը հավատարմագրային կառավարման է հանձնվում *[հավատարմագրային կառավարման ժամկետը]։*
6. Կառավարման հիմնադիրը կարող է ցանկացած պահի հրաժարվել պայմանագրից՝ այդ մասին *[օրերի քանակը]* օր առաջ ծանուցելով Հավատարմագրային կառավարչին։
7. Գույքի հանձնումը
8. Սույն պայմանագրի կնքման պահից *[օրերի քանակը]* օրվա ընթացքում Կառավարման հիմնադիրը գույքը հանձնում է Հավատարմագրային կառավարչին։
9. Գույքի հանձնումն իրականցվում է հանձնման-ընդունման արձանագրությամբ, որում նշվում են արձանագրության կազմման ամսաթիվը, գույքի գտնվելու վայրը, կազմը և վիճակը հանձնման պահին։
10. Գույքի կառավարումը
11. Հավատարմագրային կառավարիչն իրավունք ունի իրականացնել գույքի կառավարման առնչությամբ այնպիսի գործողություններ, որոնք բխում են սույն պայմանագրի 2-րդ հավելվածում նկարագրված կառավարման ծրագրից։ *[դրամական արժեքը]* գերազանցող արժեքով գործարքները Հավատարմագրային կառավարչի կողմից կնքվում են Կառավարման հիմնադրի նախնական համաձայնությամբ։
12. Գույքի կառավարման ընթացքում ստացված շահույթը ենթակա է տնօրինման սույն պայմանագրի 2-րդ հավելվածում նկարագրված կառավարման ծրագրի կանոններով, իսկ այդպիսի կանոնների բացակայության դեպքում Կառավարման հիմնադրի հետ համաձայնեցված եղանակով։
13. Կառավարման հիմնադիրն իրավունք ունի ցանկացած ժամանակ ստուգել Հավատարմագրային կառավարչի կողմից իրականացվող միջոցառումների ընթացքը` առանց միջամտելու վերջինիս գործունեությանը:
14. Հավատարմագրային կառավարիչը յուրաքանչուր ամսվա համար մինչև հաջորդող ամսվա 5-ը Կառավարման հիմնադրին ներկայացնում է գույքի կառավարման ուղղությամբ իրականացված միջոցառումների և դրանց արդյունքների վերաբերյալ հաշվետվություն։
15. Հավատարմագրային կառավարչի վարձատրությունը
16. Հավատարմագրային կառավարչի վարձատրությունը և իրականացված ծախսերի փոխհատուցումն իրականացվում են *[ժամանակահատվածի տևողությունը]* կտրվածքով՝ հավատարմագրային կառավարչի կողմից ներկայացրած հաշիվ-ապրանքագրի հիման վրա։
17. Կառավարման հիմնադրի կողմից ենթակա են փոխհատուցման Հավատարմագրային կառավարչի կողմից իրականացված այն ծախսերը, որոնք նախատեսված են սույն պայմանագրի 2-րդ հավելվածում նկարագրված կառավարման ծրագրով կամ նախապես համաձայնեցվել են Կառավարման հիմնադրի հետ։
18. Կառավարման հիմնադրի կողմից վարձատրությունը և կրած ծախսերի փոխհատուցումն իրականացվում է հաշիվ-ապրանքագիրն ստանալուց հետո *[ժամկետի տևողությունը]* ընթացքում։
19. Սույն պայմանագրի 5-րդ կետով նախատեսված դեպքում Կառավարման հիմնադրի կողմից Հավատարմագրային կառավարչին վճարվում է մինչև պայմանագրի դադարումը իրականացված գործողությունների վարձատրությունը և կրած ծախսերի փոխհատուցումը, ինչպես նաև *[ժամանակահատվածի տևողությունը]* համար նախատեսված վարձատրությանը համարժեք գումար։
20. Հավատարմագրային կառավարչի պատասխանատվությունը
21. Հավատարմագրային կառավարիչը կրում է իր պարտավորությունը չկատարելու կամ անպատշաճ կատարելու համար պատասխանատվություն Հայաստանի Հանրապետության օրենսդրությամբ սահմանված կարգով։
22. Հավատարմագրային կառավարիչը, ի ապահովումն պատճառված վնասների հատուցման, որոնք կարող են պատճառվել սույն պայմանագրի ոչ պատշաճ կատարմամբ, ներկայացնում է *[ապահովման միջոցը]* պայմանագիր, որը կցվում է սույն պայմանագրին՝ որպես 3-րդ հավելված։
23. Այլ պայմաններ
24. Սույն պայմանագրով նախատեսված ծանուցումներն ուղարկվում են սույն պայմանագրի 8-րդ բաժնում նախատեսված հասցեներով։
25. Սույն պայմանագրի ժամկետը լրանալուց հետո` կողմերից որևէ մեկից պայմանագրի դադարեցման վերաբերյալ ծանուցում չստացվելու դեպքում, պայմանագրի ժամկետը համարվում է երկարաձգված նույն ժամկետով և նույն պայմաններով, որոնք նախատեսված են սույն պայմանագրով։
26. Սույն պայմանագիրը կնքված է հայերեն լեզվով, *[օրինակների քանակը]* օրինակից: Յուրաքանչյուր կողմին տրվում է մեկական օրինակ։

*[այլ պայմաններ]*

1. Կողմերի գտնվելու վայրը, բանկային տվյալները և ստորագրությունները

|  |  |  |
| --- | --- | --- |
| **Կառավարման հիմնադիր** |  | **Հավատարմագրային կառավարիչ** |
| *[Կառավարման հիմնադրի տվյալներ]* |  | *[Հավատարմագրային կառավարչի տվյալներ]* |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ Է․ ԱՂԱՋԱՆՅԱՆ

ՂԵԿԱՎԱՐ

**ՀԻՄՆԱՎՈՐՈՒՄ**

**ԱՊՕՐԻՆԻ ԾԱԳՈՒՄ ՈՒՆԵՑՈՂ ԳՈՒՅՔԻ ԲՌՆԱԳԱՆՁՄԱՆ ՎԱՐՈՒՅԹԻ ԸՆԹԱՑՔՈՒՄ ՊԵՏՈՒԹՅԱՆ ՏԻՐԱՊԵՏՈՒԹՅԱՆԸ ՀԱՆՁՆՎԱԾ ԳՈՒՅՔԻ ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՀԱՄԱՐ ՄՐՑՈՒՅԹ ԱՆՑԿԱՑՆԵԼՈՒ ԿԱՐԳԸ ԵՎ ՀԱՎԱՏԱՐՄԱԳՐԱՅԻՆ ԿԱՌԱՎԱՐՄԱՆ ՊԱՅՄԱՆԱԳՐԻ ՕՐԻՆԱԿԵԼԻ ՁԵՎԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

«Ապօրինի ծագում ունեցող գույքի բռնագանձման մասին» օրենքի 25-րդ հոդվածի 6-րդ մասի համաձայն՝ եթե բացառիկ դեպքերում, գործի քննության առանձնահատկություններից ելնելով, դատարանը, կիրառելով հայցի ապահովում, որոշում է կայացնում գույքը հանձնել պետության տիրապետությանը, ապա տվյալ գույքի կառավարումը և պահպանումն իրականացնում է պետությունը։

Նույն հոդվածի 5-րդ մասով նախատեսվում է, որ եթե գույքի արժեքի պահպանման համար անհրաժեշտ է ապահովել դրա մասնագիտացված ընթացիկ կառավարում, ապա պետությունը կարող է տվյալ գույքը հանձնել հավատարմագրային կառավարման։

Սույն նախագծի ընդունման անհրաժեշտությունը պայմանավորված է «Ապօրինի ծագում ունեցող գույքի բռնագանձման մասին» օրենքի 25-րդ հոդվածի 6-րդ մասի կարգավորմամբ, համաձայն որի՝ Հայաստանի Հանրապետության կառավարությունը հաստատում է գույքի հավատարմագրային կառավարման համար մրցույթ անցկացնելու կարգը։

**2. Առաջարկվող կարգավորման բնույթը**

Սույն նախագծով առաջարկվում է սահմանել «Ապօրինի ծագում ունեցող գույքի բռնագանձման մասին» օրենքի հիման վրա պետության տիրապետությանը հանձնված գույքի հավատարմագրային կառավարման համար մրցույթ կազմակերպելու և մրցույթի արդյունքները ամփոփելու կանոնները, ինչպես նաև հաղթող ճանաչված մասնակցի հետ կնքվելիք հավատարմագրային պայմանագրի օրինակելի ձևը։

**3. Ակնկալվող արդյունքը**

Նախագծի ընդունման արդյունքում կկանոնակարգվեն պետության տիրապետությանը հանձնված գույքի հավատարմագրային կառավարման համար մրցույթ անցկացնելու հետ կապված հարաբերությունները և կսահմանվի հավատարմագրային կառավարման պայմանագրի օրինակելի ձև։

**4. Նախագիծը մշակող մարմինը**

Նախագիծը մշակվել է ՀՀ արդարադատության նախարարության կողմից։